﻿Analele SNBC Vol. XIII/2008 CAP. II – Date Morfofiziologice şi Biochimice EVIDENŢIEREA ACŢIUNII UNOR PREPARATE DE POLYGONUM ASUPRA ORGANELOR VITALE LA ANIMALE DE LABORATOR Ioana Roman, M. A. Rusu, C. Puică, Maria Borşa INSTITUTUL DE CERCETĂRI BIOLOGICE, CLUJ-NAPOCA EMPHASIS OF SOME PREPARATE OF POLYGONUM ACTION ON THE VITAL ORGANS IN LABORATORY ANIMALS Abstract. In this experiment we tested the effects of some vegetable extracts (biopreparations) of Polygonum aviculare L.(knotgrass) and Polygonum bistorta L.(meadow bistort), from the Polygonaceae family, on some vital organs, in experimental rats. The duration of experiment was of 10 days, when we have daily gavaged a group of femal Wistar rats, with 1 ml vegetable extract of Polygonum aviculare, prepared from plant's aerial part and the other group also received 1 ml vegetable extract of Polygonum bistorta, from the caudices of the plant. After 10 days rats were sacrificed and blood samples were taken for determination of serum transaminases activity (GPT and GOT). Also, were removed samples of brain - hipotalamus, adrenal glands, liver, kidney and thin gut (duodenum). From adrenals was determined the cholesterol content. At the analyzed organs level was made the histology with help of hematoxylin – eosine staining emphasizing the neuro – endocrine – pituitary – adrenal axis reaction. The metabolic organs as the liver, kidney and duodenum were also investigated through the determination of some enzymes activity such are: lactate dehidrogenase, succinat- dehidrogenase, Mg-dependent adenosine triphosphatase, cytochromoxidase. The obtained results were grouped analyzed, after methodologies. Thus, on the biochemical plans, the GPT level doesn't have a significantly modification, but diminishes the GOT level into treated groups. The cholesterol content in adrenals doesn't modify. As concern the histologic structure of analized organs we point out, in forerank, at the pituitary level, an easier stimulation of neuro-endocrine secretion at the neuron level and on the axonal route, but without any pathologically signification. In the remainder, the structure of the analyzed organs there is any pathological modifications in adrenals, liver, kidney and duodenum. As concern analyzed histochemical and histoenzymological activity it doesn't modify in vegetable extracts treated groups compared with control group, with a little exception, namely, in the treated groups at the duodenum level the ATP-ase activity is easier increased compared with the control group. In conclusion, the administration of Polygonum aviculare and Polygonum bistorta extracts don't produces any pathological effects at the neuro-endocrine axis level and in the metabolic studied organs. There are no differences between the action of those two vgetable extracts obtained from different species, at least in our experimental conditions. Key words : vital organs, Polygonum sp. Extracts, rats Introducere Actualmente se poate constata un reveriment al utilizării unor plante în terapia umană şi chiar animală. Administrarea unor medicamente de sinteză în mod cronic sau acut, din păcate, pe lângă efectele benefice şi salvatoare poate să fie însoţită şi de unele efecte secundare nocive, nedorite de pacient şi de medic. Atenţia celor interesaţi s-a îndreptat atunci spre utilizarea unor plante medicinale. Există în acest sens o tradiţie milenară în care miturile se amestecă cu observaţiile empirice cvasiştiinţifice. Fitoterapia presupune utilizarea unor plante medicinale în scopuri curative sau/şi profilactice. Această modalitate de tratament a început încă în comuna primitivă – după cum o arată mărturiile arheologice şi a continuat în toate epocile - 183 - Analele SNBC Vol. XIII/2008 istorice. Are o vechime de mii de ani. Fitoterapia foloseşte plantele sub formă de extracte totale sau parţiale spre deosebire de medicina alopată care recomandă unele substanţe extrase din plante. După COMMANDEUR şi VERMEULEN (1996) criteriile pe care trebuie să le îndeplinească un produs fitoterapeutic sunt următoarele:  un cost scăzut – ca să poată fi administrat zilnic şi o perioadă lungă de timp.  să poată fi administrat oral.  să aibă efecte toxice nule sau cât mai reduse.  să aibă eficacitate maximă.  să aibă un mecanism cunoscut de acţiune. Fitoterapia modernă studiază compoziţia chimică a plantelor medicinale, cu cele mai moderne mijloace, în laboratoarele farmaceutice şi chimice, testând pe animale efectele acestora, sistemice sau locale, precum şi gradul de toxicitate. Încearcă să argumenteze din punct de vedere ştiiinţific utilizările tradiţionale ale plantelor medicinale ca şi mecanismele de acţiune ale acestora. Tratamentul cu plante medicinale poate da rezultate pozitive, în mod profilactic sau curativ, în unele afecţiuni uşoare, funcţionale sau în stadiile incipiente ale unor boli. În bolile cronice, în care există deja o afectare organică, Fitoterapia poate, în general, să aibă numai un rol adjuvant, realizând eventual o încetinire, o oprire a proceselor patologice şi foarte rar chiar o reversibilitate a leziunilor. Se ţine cont de faptul că există bolnavi şi nu boli, cu specificul lor şi cu dorinţa mai mult sau mai puţin puternică de vindecare a acestora. Sunt unii practicieni care susţin cu argumente clinice că boli grave pot să fie ameliorate sau chiar vindecate (DEAN ORNISH - în cazul unor boli de inimă sau MAX GERSON – în terapia cancerului), cu mijloace fitoterapeutice. Cercetările din ultimele decenii au arătat că la baza multor boli stă acţiunea CAP. II – Date Morfofiziologice şi Biochimice unor radicali liberi care dacă depăşesc capacitatea de neutralizare a organismului pot să devină foarte nocivi. Multe xenobiotice ca: alcoolul etilic, unele medicamente şi pesticide, nitrozaminele, solvenţii organici, etc, cu care organismul vine în contact prin metabolizare produc radicali liberi care interferă cu principalele procese metabolice (RUSU şi colab., 2005). Prezenţa şi efectele nocive ale unor radicali liberi au impus găsirea unor remedii. Printre aceste remedii figurează şi unele extracte sau biopreparate extrase din plante (WEISS şi FINTELMANN, 2000). S-au identificat substanţe cu efecte antioxidante, care pot să neutralizeze sau să limiteze efectele nocive ale unor radicali liberi. Din această categorie fac parte şi polifenolii. Compuşii polifenolici sunt o clasă mare şi complexă de principii active, existenţi frecvent în multe plante medicinale. În această categorie intră derivaţi de acid cafeic, flavonoizi, taninuri, etc. (ONIGA şi colab.,1999). Flavonoizii au mai multe clase: flavanoli, flavanone, flavone, izoflavone, catechine, antociani, etc. (BODE, 1999). Se pune problema identificării unor specii de plante cu un conţinut cât mai bogat în polifenoli. Polifenolii reprezintă substanţe foarte răspândite în regnul vegetal şi poate doar substanţele glucidice le întrec în abundenţă. (CIULEI şi colab., 1993). Reprezintă structuri foarte diferite cu grade diferite de complexitate. Ocupă un loc deosebit în viaţa plantelor apărând în metabolismul acestora, de la cei mai simpli compuşi ca de exemplu hidrochinona sau pirocatechina, până la unele macromolecule cu greutăţi moleculare mari, care trec de câteva mii de daltoni cum sunt ligninele superioare. Compuşii polifenolici diferă nu numai în funcţie de greutăţile moleculare ci şi prin structură. Astfel,compuşii polifenolici pot să fie formaţi din unu sau mai multe nuclee benzenice libere sau condensate (derivaţii antracenului) sau din cicluri mixte benzenice şi heterocicli. Compuşii fenolici se pot diferenţia şi după numărul de 184 Analele SNBC Vol. XIII/2008 grupări hidroxil, grefate pe nucleu sau după alte categorii funcţionale ca: aldehide, cetone, etc. Mecanismele de acţiune ale polifenolilor sunt complexe şi destul de puţin cunoscute. Cele mai remarcabile aspecte se referă la activitatea antioxidantă ceea ce presupune reducerea producţiei de radicali liberi şi a proceselor de peroxidare lipidică, în special la nivelul membranelor celulare, ceea ce oferă protecţie întregii celule. Un alt mecanism de acţiune al polifenolilor este blocarea toxinelor şi a radicalilor liberi prin inhibiţie competitivă pentru unii receptori din membrana celulară. Plantele medicinale şi alte plante, care conţin mulţi polifenoli, constitue o categorie de plante căutată datorită unor posibile utilizări ale acestora în fitoterapie. Astfel, atenţia cercetărilor noastre s-a îndreptat spre unele specii ale genului Polygonum, ca: Polygonum aviculare şi Polygonum bistotrta. Polygonum aviculare L. denumit popular " troscot ". Este o plantă antropofilă găsită pe lângă terenuri virane, gospodării, marginea drumurilor, adesea ca şi buruiană în culturile prăşitoare precum şi în curţile ţărăneşti, etc. Din punct de vedere botanic se prezintă ca o plantă de talie mică, cu tulpini ramificate, uneori extremităţile tulpinilor fiind ascendente, cu frunze alterne, eliptic lanceolate, aproape sesile. Florile sunt mici, verzui-roşietice, fructele fiind nişte achene mici. (TAMAS şi colab., 2005). Se utilizează partea aeriană (Polygonii avicularis herba). Recoltarea se face în timpul înfloririi. Compoziţia chimică cuprinde : flavonoide, taninuri, săruri minerale, etc. Polygonum bistorta L., denumit popular "răculeţ". este o specie care creşte pe păşunile montane umede, comună în munţii Carpaţi. Este o plantă ierboasă, perenă, cu rizom gros de 2-3 cm, torsionat de mai multe ori, roşiatic în exterior şi roz la interior. Tulpina aeriană este erectă, cu noduri umflate de care se prind frunzele lanceolate, alterne, lung peţiolate. Florile CAP. II – Date Morfofiziologice şi Biochimice au perigon petaloid dispuse într-un spic terminal de 3-4 cm. Infloreşte în luna iunie-iulie. Fructele sunt nucule. Se utilizează numai rizomii (Bistorte rhizoma). Aceştia se recoltează numai toamna sau primăvara. Conţine multe taninuri (derivaţi de acid galic) etc. Scopul lucrării: evaluarea acţiunilor unor biopreparate din specii de Polygonum asupra unor organe vitale, ca axa neuro-endocrină, glandele suprarenale, ficatul, rinichii, intestinul subţire (duoden). Material şi metode Modelul experimental - s-au utilizat şobolani albi femele, rasa Wistar, întreţinuţi corespunzător, cu hrană din pelete şi apă ad libitum, regim de iluminare 12 ore. - greutatea medie a şobolanilor a fost de 126 g. - durata tratamentului a fost de 10 zile. - loturi experimentale : 1. lotul martor (M). 2. lotul tratat cu extract de Polygonum aviculare (Pa). Fiecare şobolan din acest lot a primit câte 1 ml de extract de Polygonum aviculare, prin gavaj, zilnic. 3. lotul tratat cu extract de Polygonum bistorta (Pb). Fiecare şobolan din acest lot a primit câte 1 ml de extract de Polygonum bistorta, prin gavaj, zilnic. Sacrificarea animalelor s-a efectuat după 10 de zile prin decapitare, după o anesteziere prealabilă, potrivit Codului de etică al experimentării pe animale, UE. S-a recoltat sânge şi fragmente de creier – zona hipotalamică, glandele suprarenale, ficat, rinichi şi intestin subţire (duoden). Unele fragmente de organe au fost prelucrate conform metodologiei standardizate în vederea includerii în parafină şi coloraţiei cu hematoxilin-eozină. Alte fragmente au fost congelate în azot lichid pentru efectuarea studiilor de histochimie şi histoenzimologie, adică determinarea activităţii unor enzime ca: 185 Analele SNBC Vol. XIII/2008 lactatdehidrogenaza (LDH), succinatdehidrogenaza (SDH), adenozintrifosfataza - Mg dependentă (ATP-aza) şi citocromoxidaza (CyOx), cu metodele uzuale. În sânge s-a determinat nivelului transaminazelor serice GPT şi GOT, iar în glandele suprarenale s-a determinat conţinutul în colesterol. Rezultate Parametri biochimici, histologici, histochimici - histoenzimologici Rezultate biochimice: CAP. II – Date Morfofiziologice şi Biochimice Nivelul transaminazelor serice GPT şi GOT - Nivelul GPT: nu se modifică semnificativ la loturile tratate în comparaţie cu lotul martor - Nivelul GOT: - scade cu 17,23% la lotul Pa şi cu 26,29% la lotul Pb. Conţinutul de colesterol din glandele suprarenale: nu se modifică semnificativ la cele două loturi tratate în comparaţie cu lotul martor. Rezultatele biochimice sunt redate în Tabelul 1 şi Fig. 1. Tabelul 1. GPT şi GOT seric şi conţinutul de colesterol din suprarenalele şobolanilor trataţi cu Poligonum aviculare şi Poligonum bistorta Lot M Probă P. av. P.bis. GPT x ± ES (n) (µg.pyr/ml) P D% 204,3 ± 9,42 (8) - - 231,3 ± 12,2 (8) p = 0,1 + 13,21% 215,1 ± 18,42 (8) p > 0,5 +5,28% GOT x ± ES (n) (µg.pyr/ml) P D% 365,09 ± 8,48 (7) - - 302,17 ± 24,62 (8) p < 0,05 -17,23% 269,09 ± 19,72 (8) p < 0,001 -26,29% Colest. x ± ES (n) (mg%) P D% 840 ± 31,71 (7) - - 852,62 ± 16,02 (8) +1,5% p > 0,5 812,77 ± 50,23 (8) -3,24% p > 0,5 Figura 1. GOT şi GPT în serul şobolanilor trataţi cu P. aviculare şi P. bistorta ± D% 15 10 5 0 -5 -10 -15 -20 -25 -30 GPT GOT P. av. P.bis. 186 Analele SNBC Vol. XIII/2008 Rezultate histologice: - Creier – hipotalamus: studiul activităţii neurosecretoare din sistemul creier – hipotalamus oferă date importante privind biosinteza şi eliberarea unor hormoni cu rol important în reglarea organismului. Examinarea neurosecreţiei hipotalamice la lotul M a relevat un aspect normal, cu neuronii magnocelulari şi parvocelulari aflaţi în diferite faze ale activităţii secretorii, granulele de neurosecreţie fiind moderat răspândite în pericarionul neuronal, precum şi de-a lungul prelungirilor dendritice axonale. La loturile Pa şi Pb se remarcă unele dilatări foarte moderate ale lumenului capilarelor sanguine. În zonele parvocelulare şi magnocelulare ale nucleului paraventricular hipotalamic, precum şi la nivelul neuronilor hipotalamusului mediobazal, neuronii se caracterizează printr-o încărcare moderat crescută a pericarionului cu material neurosecretor. Materialul neurosecretor este abundent şi pe traseul axonal. Aceste rezultate sugerează o uşoară stimulare a secreţiei neuro-endocrine. Modificările reduse ale activităţii neurosecretorii la loturile tratate, în comparaţie cu lotul martor, nu au nici un caracter patologic. - Glandele suprarenale : sunt un component foarte important al axului neuro-endocrin fiind alcătuite din zonele corticale cu cele 3 straturi şi zona medulară. Nu sunt modificări semnificative între lotul M şi loturile tratate. - Ficatul: înfăţişează structura comună a cordoanelor hepatice, formate din cele 6 populaţii celulare: hepatocite, celulele epitelio-biliare, celulele Kupffer, celulele endoteliale, celulele Ito şi celulele Pit. Citoplasma se colorează cu hematoxilin-eozină în roşu, iar nucleii în albastru închis. Loturile Pa şi Pb nu au modificări histologice comparativ cu lotul M. - Rinichii: parenchimul renal este alcătuit din 2 structuri histologice diferite, atât prin originea lor embrionară cât şi prin CAP. II – Date Morfofiziologice şi Biochimice organizarea morfologică şi funcţională. Este vorba de corpusculii Malpighi şi de tubii uriniferi, distribuiţi diferenţiat în zona corticală şi zona medulară. Nu sunt diferenţe între loturile martor şi cele tratate. - Intestin subţire (duoden): la lotul M se remarcă vilozităţile intestinale ca structuri ale mucoasei care la nivelul duodenului sunt mai lungi şi mai largi, de aspectul unor frunze. Vilozităţile intestinale sunt formate dintr-un ax central conjunctivo-vascular, expansiune a corionului, fiind acoperite de epiteliul de suprafaţă. Nu sunt diferenţe între loturi. Rezultate histochimice- histoenzimologice: - Ficatul: Lactatdehidrogenaza (LDH): enzimă citoplasmatică evidenţiată printr-o coloraţie albastră foarte intensă, distribuită zonat, mai intensă periportal sau în zona I acinară. Nu sunt diferenţe între loturi. Succinatdehidrogenaza (SDH): enzimă mitocondrială, vizualizată ca o coloraţie albastră distribuită zonat. Nu sunt diferenţe de intensitate şi distribuţie între loturi. Citocromoxidaza (CyOx): enzimă mitocondrială evidenţiată printr-o coloraţie albastră-verzuie în hepatocite. Nu sunt deosebiri între loturi. Adenozintrifosfataza Mg- dependentă (ATP-aza): enzimă mitocondrială şi membranară exprimată printr-o coloraţie brună. Reacţia este intensă pericanalicular, în pereţii unor vase de sânge, cât şi în citoplasma hepatocitelor. Nu sunt diferenţe între loturi. - Rinichi: Lactatdehidrogenaza (LDH): la lotul martor reacţia enzimatică este pozitivă în special la nivelul tubilor uriniferi şi mai slab exprimată în glomerulii lui Malpighi. Nu sunt diferenţe între loturi. Succinatdehidrogenaza (SDH): reacţia este pozitivă numai la nivelul 187 Analele SNBC Vol. XIII/2008 tubilor uriniferi, lipseşte în glomerulii Malpighi. Nu sunt diferenţe între loturi. Citocromoxidaza (CyOx): reacţia enzimatică este pozitivă numai la nivelul tubilor uriniferi, lipsind în glomerulii Malpighi. Nu sunt deosebiri între loturi. Adenozintrifosfataza Mg- dependentă (ATP-aza): reacţia enzimatică este pozitivă în special la nivelul glomerulilor Malpighi, fiind prezentă şi la nivelul tubilor uriniferi. Nu sunt diferenţe semnificative între loturi. - Intestinul subţire (duoden) : Lactatdehidrogenaza (LDH): reacţia enzimatică este intensă în special la nivelul mucoasei vilozităţilor, dar şi în musculoasă. Nu sunt diferenţe între loturi. Succinatdehidrogenaza (SDH): activitatea acestei enzime este mai puţin intensă ca şi a LDH, având aceeaşi distribuţie. Nu sunt diferenţe între loturi. Citocromoxidaza (CyOx): reacţia enzimatică este destul de intens exprimată dar nu am observat diferenţe între loturi. Adenozintrifosfataza Mg- dependentă (ATP-aza): activitatea enzimatică este intensă, în special la nivelul vilozităţilor intestinale. La loturile Pa şi Pb activitatea enzimatică apare uşor mai intensă în comparaţie cu lotul M. Discuţii Radicalii liberi, mulţi produşi din xenobiotice care pătrund în organism, au în majoritatea cazurilor multe efecte nocive asupra sistemelor vii: de la atacarea materialului genetic, cu consecinţele cunoscute, până la inducerea necrozelor şi apoptozelor (RUSU şi colab., 2005). Mijloacele de neutralizare, blocare sau distrugere a radicalilor liberi fac parte din sistemele organismului sau pot să fie introduse din afară. Produsele fitoterapeutice care conţin îndeosebi polifenoli pot să neutralizeze mai mult sau mai puţin radicalii liberi (CIULEI şi colab., 1993; LUPER, 1998; STĂNESCU şi colab., 2004). În familia Polygonaceae sunt multe CAP. II – Date Morfofiziologice şi Biochimice specii care conţin diferiţi polifenoli (TĂMAŞ şi colab., 2005). Atenţia cercetărilor noastre s-a în dreptat spre două specii: Polygonum aviculare L. (troscot) şi Polygonum bistorta L. (răculeţ). Din aceste specii s-au obţinut extracte hidroalcoolice care au fost testate pe şobolani femele, rasa Wistar. Acestea au fost gavate zilnic, timp de 10 zile cu câte 1 ml extract vegetal din fiecare specie. În cazul P. aviculare s-a utilizat partea aeriană (herba) iar de la P. bistorta s-au folosit rizomii. Deci, se poate considera că perioada de tratament de 10 zile a corespuns unui tratament subacut. S-a recoltat sânge din care s-a determinat nivelul transaminazelor serice GPT şi GOT. Din glandele suprarenale s-a determinat conţinutul în colesterol. Fragmente de creier – hipotalamus, glande suprarenale, ficat, rinichi şi intestin subţire (duoden) au servit pentru evidenţierea structurii histologice, iar în ficat, rinichi şi duoden s-a determinat şi activitatea unor enzime importante metabolic ca: lactat dehidrogenaza, succinat dehidrogenaza, adenozintrifosfataza - Mg dependentă şi citocromoxidaza. La nivel biochimic se remarcă nemodificarea nivelului GPT la ambele loturi tratate, dar scade nivelul GOT la loturile tratate cu extracte vegetale. Faptul că nu se modifică semnificativ nivelul GPT dovedeşte lipsa unor procese de hepatocitoliză, deoarece scăderea GOT nu are nici o semnificaţie patologică cunoscută. Menţinerea conţinutului în colesterol la acelaşi nivel la loturile tratate cu lotul martor poate argumenta lipsa unei eventuale stări de stres. În ceea ce priveşte structura histologică a organelor recoltate, remarcăm la nivelul hipotalamusului o uşoară stimulare a secreţiei neuroendocrine la nivelul neuronilor şi pe traseul axonal la loturile tratate cu extracte vegetale, care poate să fie dovada unei reactivităţi celulare uşor crescute în comparaţie cu lotul martor. În nici un caz nu poate fi expresia unei stări de stres, care, după cum am arătat mai sus, nu este susţinută nici de 188 Analele SNBC Vol. XIII/2008 CAP. II – Date Morfofiziologice şi Biochimice modificări ale glandelor suprarenale. Deci, axul neuro-endocrin nu are o activitate modificată semnificativ la loturile tratate în comparaţie cu lotul martor. Activitatea enzimatică la nivelul metabolic anaerob (LDH), aerob (SDH), respiraţie terminală (CyOx) şi metabolism energetic (ATP-aza), la loturile tratate cu extractele vegetale, nu diferă semnificativ în comparaţie cu lotul martor. Observăm o activitate moderat mai crescută a ATP-azei la loturile tratate cu extracte vegetale la nivelul duodenului, dar fără o semnificaţie specială. Nu apar diferenţe semnificative între loturile tratate cu extract de P. aviculare şi cel tratat cu extract de P. bistorta. Concluzii La loturile tratate cu extracte vegetale în comparaţie cu lotul martor se constată: - nu apar modificări la nivelul valorilor transaminazei serice GPT; - scăderea nivelului GOT seric; - nu se modifică conţinutul în colesterol al glandelor suprarenale; - la nivelul hipotalamusului se constată o uşoară stimulare a secreţiei neuroendocrine; - structura histologică a glandelor suprarenale, ficatului, rinichilor şi intestinului subţire (duoden) nu se modifică; - activitatea histoenzimologică nu se modifică, cu excepţia activităţii ATP-azei care este uşor mai crescută în duoden; Administrarea extractelor vegetale de Polygonum aviculare L. şi Polygonum bistorta L. nu produce nici un fel de modificări patologice la nivelul axului neuro-endocrin şi al unor organe metabolice analizate. Nu există diferenţe semnificative între efectele extractelor de P. aviculare şi P. bistorta. Bibliografie Bode, J.C. şi colab.: Silymarin for the therapy of liver disease. Am. J. Gastroenterol., 94, 545 – 546, 1999. Ciulei I., Grigorescu E., Stănescu U.: Plante medicinale. Fitochimie şi Fitoterapie. Tratat de Farmacognozie. Vol. 1., 1993. Ed. Med. Bucureşti. Commandeur J.N., Vermeulen N.P.: Cytotoxicity and cytoprotective activities of natural compounds. The case of curcumin. Xenobio., 26, 7, 667 – 680, 1996. Luper S.: A review of plants used in the treatment of liver disease, Part 1. Altern. Med. Rev. 3, 6, 410 – 420, 1998. Oniga I., Oniga O., Popescu H.: Studii asupra unor polifenoli din plante medicinale. Clujul Med. LXXII, 4, 560 – 564., 1999. Weiss R.F., Fintelmann V.: Herbal Medicine., 2000. Thieme Verlag Stuttgard – New – York. Rusu M.A., Crăciun C., Rusu M.L., Puică C.: Xenobiotice şi radicali liberi cu tropism hepatic. Hepatectomia chimică, 2005. Ed. Eikon, Cluj-Napoca. Stănescu U., Miron A., Hâncianu M., Aprotosoaie C.: Plantele medicinale de la A laZ. Vol. IşiVol. II., 2004. Ed. „Gr. T. Popa”. UMF, Iaşi. Tămaş M., Oniga I., Benedec D., Florian S.: Ghid pentru recunoaşterea şi recoltarea plantelor medicinale. Vol. I. Flora spontană, 2005. Ed. Dacia, Cluj-Napoca. 189